ఆంధ్రజ్యోతి, చెన్నై : గత కొంతకాలంగా అనారోగ్యంతో ఇంటికే పరిమితమైన డీఎంకే అధ్యక్షుడు కరుణానిధి బుధవారం ఉదయం స్థానిక ఆళ్వారుపేటలోని కావేరీ ఆస్పత్రిలో చేరడంతో సర్వత్రా ఆందోళన వ్యక్తమైంది. తమ నేతకు ఏమైందంటూ కార్యకర్తలు రోదిస్తూ రోడ్లపైకి వచ్చారు. అయితే ఆయన ఆస్పత్రి నుంచి డిశ్చార్జ్కావడంతో కార్యకర్తలు శాంతించారు. సాధారణ వైద్యపరీక్షల నిమిత్తం స్థానిక కావేరి ఆస్పత్రిలో చేరిన కరుణానిధికి బుధవారం ఉదయం వైద్యులు కృత్రిమ ఆహారనాళాన్ని మార్చారు. ఈ సందర్భంగా నాలుగు గంటలపాటు కరుణకు ఆస్పత్రిలో చికిత్సలందించారు. ఆ తర్వాత ఆయన ఆస్పత్రి నుంచి డిఛార్జ్ అయి గోపాలపురంలోని తన నివాసానికి చేరుకున్నారు. గత యేడాది డిసెంబర్ నుంచి కరుణ అనారోగ్యంతో బాధపడుతూ ఇంటిపట్టునే వైద్యుల పర్యవేక్షణలో ఉంటున్న విషయం తెలిసిందే. ఆయనకు ట్రక్యోస్టమీ ద్వారా కృత్రిమ ఆహారనాళంను అమర్చారు. ఆరుమాసాలకు ముందు అమర్చిన కృత్రిమ ఆహార నాళాన్ని మార్చాలని వైద్యులు సూచించడంతో . ఆ మేరకు కరుణానిధిని ఆపరేషన్ థియేటర్కు తరలించి పాత ఆహారనాళాన్ని తొలగించి కొత్తదానిని అమర్చారు. సుమారు నాలుగు గంటలపాటు ఈ చికిత్సలు జరిపారు. ఆ తర్వాత ఉదయం 11 గంటలకు కరుణానిధి కారులో తన నివాసగృహానికి బయలుదేరారు. ఈ సందర్భంగా కావేరి ఆస్పత్రి నిర్వాహకులు ఓ ప్రకటన విడుదల చేస్తూ సాధారణ వైద్య పరీక్షల నిమిత్తమే కరుణను ఆస్పత్రిలో అడ్మిట్ చేసుకున్నామని, కృత్రిమ ఆహార నాళంను అమర్చామని వివరించారు.       కరుణ ఆస్పత్రిలో చేరినట్టు సమాచారం వెలువడగానే పార్టీ నాయకులు, కార్యకర్తలు కావేరి ఆస్పత్రి వద్ద పెద్ద సంఖ్యలో గుమికూడారు. కరుణను ఆస్పత్రిలో చేర్చినప్పుడు ఆయన వెంట సతీమణి రాజాత్తి అమ్మాళ్, కుమార్తె కనిమొళి, కుమారుడు ఎం.కే తమిళరసు, మాజీ మంత్రులు ఏవీ వేలు, పొన్ముడి, పార్లమెంట్ సభ్యులు టీకేఎస్ ఇళంగోవన్, ఆర్ఎస్ భారతి తదితరులు ఉన్నారు. ఆస్పత్రి వద్ద కనిమొళి పాత్రికేయులతో మాట్లాడుతూ...  కృత్రిమ ఆహారనాళం పాతబడటం వల్లే దానిని మార్చ టానికి కరుణను ఆస్పత్రిలో చేర్చినట్టు తెలిపారు. ఆ కృత్రిమ నాళంను ఆరు మాసాలకొకసారి మార్చాల్సిన అవసరం ఉందని చెప్పారు. ప్రస్తుతం ఆయన బాగా కోలుకున్నారని, ఇంటి పట్టునే మళ్లీ వైద్యుల చికిత్సలు కొనసాగు తాయని పేర్కొన్నారు. కరుణానిధి ఆస్పత్రిలో చేరినట్టు వార్త వెలువడగానే నగరంలో డీఎంకే ప్రముఖులు, నాయకులు పార్టీ కార్యాలయం అన్నా అరివాలయం, గోపాలపురంలోని ఆయన నివాసగృహం, కావేరి ఆస్పత్రి వద్ద పెద్ద సంఖ్యలో గుమికూడారు. కరుణానిధి ఎన్ఎస్జీ కమెండోల భద్రత మధ్య ఆస్పత్రికి తీసుకువచ్చారు. చికిత్స ముగిసిన తర్వాత కూడా గట్టి బందోబస్తు మధ్య ఇంటికి తీసుకెళ్లారు.  కరుణానిధి కారులో నుంచి వీల్చైర్మీద కూర్చోబెట్టి ఆస్పత్రికి తీసుకెళ్లారు. ఆ సమయంలో ఆయన ప్రశాంతంగా కనిపించారు.
aandhrajyoti, chennai : gatha kontakaalamgaa anaarogyamtho intike parimitamaina dmca adhyakshudu karunanidhi budhavaaram udayam sthaanika aalvaarupetalooni kaaveri aaspatrilo cheradamtho sarvatra aandolana vyaktamaindi. tama netaku emaindantu kaaryakartalu rodistuu rodlapaiki vachaaru. ayithe aayana aaspatri nunchi dischaarjkaavadamtho kaaryakartalu saantinchaaru. saadhaarana vaidyapareekshala nimittam sthaanika kaveri aaspatrilo cherina karunaanidhiki budhavaaram udayam vaidyulu krutrima aahaaranaalaanni maarchaaru. ee sandarbhamgaa naalugu gantalapaatu karunaku aaspatrilo chikitsalandinchaaru. aa tarvaata aayana aaspatri nunchi ditharj ayi gopalapuramloni tana nivaasaaniki cherukunnaru. gatha yedadi dissember nunchi karuna anaarogyamtho baadhapadutuu intipattune vaidyula paryavekshanhalo untunna vishayam telisinde. aayanaku trucastamy dwara krutrima aahaaranaalamnu amarchaaru. aarumaasaalaku mundu amarchina krutrima aahaara naalaanni maarchaalani vaidyulu suuchimchadamthoo . aa meraku karunaanidhini aperation theaterku taralinchi paata aahaaranaalaanni tolaginchi kottadaanini amarchaaru. sumaru naalugu gantalapaatu ee chikitsalu jariparu. aa tarvaata udayam 11 gantalaku karunanidhi kaarulo tana nivaasagruhaaniki bayaluderaaru. ee sandarbhamgaa kaveri aaspatri nirvaahakulu oo prakatana vidudala chestu saadhaarana vaidya pareekshala nimittame karunanu aaspatrilo admit chesukunnamani, krutrima aahaara naalamnu amarchamani vivarinchaaru.       karuna aaspatrilo cherinattu samacharam veluvadagaane party naayakulu, kaaryakartalu kaveri aaspatri vadda pedda sankhyalo gumikudaru. karunanu aaspatrilo cherchinappudu aayana venta sateemani rajatti ammal, kumarte kanimoli, kumarudu em.kee tamilarasu, maji mantrulu evee velu, ponmudi, parlament sabhyulu tks ilangovan, ars bhaarati taditarulu unnaaru. aaspatri vadda kanimoli paatrikeyulato maatlaadutuu...  krutrima aahaaranaalam paatabadatam valle daanini marcha taniki karunanu aaspatrilo cherchinattu telipaaru. aa krutrima naalamnu aaru masalakokasari maarchaalsina avasaram undani cheppaaru. prastutam aayana baga kolukunnarani, inti pattune malli vaidyula chikitsalu konasaagu taayani perkonnaru. karunanidhi aaspatrilo cherinattu vaarta veluvadagaane nagaramlo dmca pramukhulu, naayakulu party kaaryaalayam anna arivalayam, gopalapuramloni aayana nivasagruham, kaveri aaspatri vadda pedda sankhyalo gumikudaru. karunanidhi nsg kamendola bhadrata madhya aaspatriki teesukuvacchaaru. chikitsa mugisina tarvaata kuudaa gatti bandobastu madhya intiki teesukellaaru.  karunanidhi kaarulo nunchi veelchairmeeda koorchobetti aaspatriki teesukellaaru. aa samayamlo aayana prasaantamgaa kanipinchaaru.